AIŠKINAMASIS RAŠTAS

Dėl uždarosios akcinės bendrovės „Molėtų vanduo“ apskaitos prietaisų priežiūros ir nuotekų transportavimo asenizacijos transporto priemonėmis paslaugos kainų nustatymo

1. Parengto tarybos sprendimo projekto tikslai ir uždaviniai:

Parengto sprendimo projekto tikslai:

* 1. patvirtinti UAB „Molėtų vanduo“ abonentams ir vartotojams geriamojo vandens apskaitos prietaisų įsigijimo, įrengimo, eksploatavimo kainas (be pridėtinės vertės mokesčio) pagal apskaitos prietaisų nusidėvėjimo sąnaudų proporciją;
  2. patvirtinti nuotekų transportavimo asenizacijos transporto priemonėmis paslaugos kainas (be pridėtinės vertės mokesčio).

1. Siūlomos teisinio reguliavimo nuostatos:

Sprendimu nenustatomos teisinio reguliavimo nuostatos.

1. Laukiami rezultatai:

Tvirtinamos naujos UAB „Molėtų vanduo“ geriamojo vandens apskaitos prietaisų įsigijimo, įrengimo, eksploatavimo kainos yra mažesnės, negu yra šiuo metu taikomos, todėl abonentams ir vartotojams bus palengvinta finansinė mokesčių našta. Nuotekų transportavimo asenizacijos transporto priemonėmis paslaugos kaina perskaičiuota į kainą už nuotekų vieno kubinio metro ištraukimą ir vieno kilometro kainą už nuotekų išvežimą. Tikimasi pritraukti daugiau klientų, kurie pasinaudos šia teikiama paslauga.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

2022 m. rugsėjo 16 d. Administracija gavo uždarosios akcinės bendrovės „Molėtų vanduo“ raštą Nr. IS-113 „Dėl apskaitos prietaisų priežiūros mokesčio ir nuotekų transportavimo asenizacijos transporto priemonėmis paslaugos kainos skaičiavimų“, kuriame prašoma nustatyti kainas ir pateikiami paaiškinamai bei skaičiavimai (pridedama).